Hsin9

Introduction
Page One ... Page Two ... 
Page Three ... Without Commentary ... Cleary Translation ... Shinjin-No-Mei D.T.Suzuki
----
A translation known as Faith Mind by Clark is a W.I.P.
as is the original Chinese
----
Related links: Seeking_The_Ox
----
will add the pinyin and english translations 
of individual characters/lines as i find time.
see Talk:Hsin9 for what i have so far.
信 心 銘 Hsinhsinming (xin4 xin1 ming2)
僧璨大師 Seng Ts'an (seng1 can4 da4 shi1)
 
信	xin4 	trust, believe; letter	4FE1
心	xin1 	heart; mind, intelligence; soul	5FC3
銘	ming2 	inscribe, engrave; unforgettably	9298
僧	seng1 	buddhist priest, monk; san of Sanskrit sangha	50E7
璨	can4 	gems; luster of gems; lustrous	74A8
大	da4 dai4 tai4 	big, great, vast, large, high	5927
師	shi1 	teacher, master, specialist; multitude, troops	5E2B
至道無難,惟嫌揀擇.
但莫憎愛,洞然明白.
毫厘有差,天地懸隔.
欲得現前,莫存順逆.
違順相爭,是為心病.
不識玄旨,徒勞念靜.
圓同太虛,無欠無余.
良由取舍,所以不如.
莫逐有緣,勿往空忍.
一種平懷,泯然自盡.
止動歸止,止更彌動.
惟滯兩邊,寧知一種.
一種不通,兩處失功.
遣有沒有,從空背空.
多言多慮,轉不相應.
絕言絕慮,無處不通.
歸根得旨,隨照失宗.
須臾反照,勝卻前空.
前空轉變,皆由妄見.
不用求真,惟須息見.
二見不住,慎莫追尋.
才有是非,紛然失心.
二由一有,一亦莫守.
一心不生,萬法無咎.
無咎無法,不生不心.
能由境滅,境逐能沉.
境由能境,能由境能.
欲知兩段,原是一空.
一空同兩,齊含萬象.
不見精粗,寧有偏黨.
大道體寬,無易無難.
小見狐疑,轉急轉遲.
執之失度,必入邪路.
放之自然,體無去住.
任性合道,逍遙絕惱.
繫念乖真,昏沉不好.
不好勞神,何用疏親.
欲取一承,勿惡六塵.
六塵不惡,還同正覺.
智者無為,愚人自縛.
法無異法,妄自愛著.
將心用心,豈非大錯.
迷生寂亂,悟無好惡.
一切二邊,良由斟酌.
夢幻空花,何勞把捉.
得失是非,一時放卻.
眼若不寐,諸夢自除.
心若不異,萬法一如.
一如體玄,兀爾忘緣.
萬法齊觀,歸復自然.
泯其所以,不可方比.
止動無動,動止無止.
兩既不成,一何有爾.
究竟窮極,不存軌則.
契心平等,所作俱息.
狐疑盡淨,正信調直.
一切不留,無可記憶.
虛明自照,不勞心力.
非思量處,識情難測.
真如法界,無他無自.
要急相應,惟言不二.
不二皆同,無不包容.
十方智者,皆入次宗.
宗非延促,一念萬年.
無在不在,十方目前.
極小同大,忘絕境界.
極大同小,不見邊表.
有即是無,無即是有.
若不如是,必不須守.
一即一切,一切即一.
但能如是,何慮不畢.
信心不二,不二信心.
言語道斷,非去來今.
Category:-ts-